二次大戰之後，英國各間巴士公司趕住要淘汰過嗮設計壽命嘅巴士。由於倫敦運輸局嘅首選供應商aec應付唔切倫敦嘅需求，所以利蘭都要幫手出。利蘭為倫敦運輸局出嘅戰後版泰坦都係特別版，雖然同同期pd2系列一樣全長26呎，但有唔少設計都係跟隨aec出產嘅rt型，包括pd2冇用過嘅16呎4吋軸距、較低嘅引擎蓋、先選式波箱、風式制動等等。